《北园送关简州分得古字》
宋代·郑伯熊

我歌白云篇，送君水云浦。
歌罢水云寒，伫立听鸣舻。
江湖昔在手，短蓑钓烟雨。
轩裳误羁馽，滥趋群玉府。
朱墨浪自妍，笔削竟何补。
高鸿堕秋枕，归梦纷莫数。
着鞭输子先，寤歌独怀古。
中年况作别，心事复谁吐。
故人分龙符，江色映修组。
话旧定何时，新知日旁午。

作者简介：郑伯熊（1124—1181），字景望，学者称敷文先生，永嘉城区（今温州市鹿城区）人，南宋绍兴十五年（1145）进士，曾任国子监丞、著作佐郎兼太子侍读，婺州知州、宁国知府等职。任上曾设书院印行二程之书，聚生徒二百余人，亲临教授。 郑伯熊继承和发扬洛学与关学，叶适、陈亮亦曾向他问学。遗著有《郑景望集》《郑敷文书说》等。